Interiér druhej triedy (pred rekonštrukciou)
Jednotka za pražskou stanicou Holešovice
**Elektrická jednotka 680** (EMU 680) je jediný rad jednotiek s naklápacími skriňami v prevádzke Českých dráh. Je členom „rodiny" vlakových súprav s aktívnym systémom naklápania (preto je prezývaná **Pendolino** - tal. *kyvadielko*) zo Savigliana.

Chronológia
-----------

V roku 1995 České dráhy vyhlásili súťaž na výrobu vlakových súprav vyšších rýchlostí s naklápacími skriňami. V tej zvíťazilo konzorcium firiem ČKD, MSV Studénka, Fiat Ferroviaria (dnes Alstom Ferroviaria) a Siemens. Desať súprav malo byť dodaných už v roku 2000. Z dôvodov problémov ČKD sa v roku 1998 odložil termín dodávky a zvýšila sa cena. Po krachu ČKD v roku 2000 výrobu súprav po dlhých rokovaniach prevzala talianska spoločnosť Fiat Ferroviaria, člen pôvodného konzorcia. Na rozdiel od pôvodného návrhu mala technológia a dizajn súprav vychádzať zo súprav Pendolino a počet súprav sa znížil na sedem. České dráhy ho prevádzkujú pod označením 680. Prvá súprava bola dodaná v roku 2003.

Vyrába ju firma Alstom Ferroviaria (predtým firma FIAT Ferroviaria, ktorá Pendolino vyvinula) v talianskom Savigliane. České dráhy objednali celkom 7 jednotiek. Prvá dorazila v marci 2003 na skúšobný okruh Výskumného ústavu železničného v Cerheniciach; od roku 2004 bola nasadená v skúšobnej prevádzke na trati Praha – Děčín; od decembra 2005 je zaradená na pravidelný spoj Praha – Ostrava.

Pri testoch na trati Břeclav – Brno vytvorila súprava nový český železničný rýchlostný rekord, keď za špeciálnych podmienok dosiahla rýchlosť 237 km/h.

Pravidelná prevádzka vlakov EMU 680 bola na tratiach Českých dráh spustená 11. decembra 2005 na dvoch trasách, aj keď len ako skúšobná. Na tzv. južnej trati Praha – Pardubice – Česká Třebová – Brno – Břeclav (ďalej Bratislava alebo Viedeň) mali byť súpravy prevádzkované ako bežné vlaky kategórie EuroCity. Pre neukončené skúšobné obdobie súpravy nedostali povolenie na prevádzku na Slovensku ani v Rakúsku, a tak vyšli EMU 680 na južnú trať len v redukovanej podobe. IC 570/571 a EC 134/135 namiesto Bratislavy končili už v Břeclavi a tri páry vlakov EC 70 až 75 boli vedené v celej trase Praha – Viedeň náhradnými súpravami. EMU 680 Českých dráh dostalo úplné povolenie na prevádzku v priebehu r. 2006, následkom čoho v Rakúsku a na Slovensku začali pravidelnú prevádzku až 10. decembra 2006, teda pokračuje až do konečnej železničnej stanice bez nútených prestupov. Vo všetkých 3 krajinách používa označenie SuperCity. Táto značka je označením spoločného projektu Českých dráh a Českých aerolínií. Vlaky SC Pendolino budú mať okrem označenia Českých dráh pridelené aj letecké označenie zo série OK, pričom je možné zakúpiť si „letenku" na tento vlak i cez rezervačný systém ČSA ako tzv. „Let vo výške nula". Pribudnú tak dve letecké destinácie, Pardubice a Olomouc a bude možné si zakúpiť jeden lístok napríklad na cestu z Olomouca do Londýna, pričom časť cesty z Olomouca do Prahy bude realizovaná vo výške nula vlakom SC Pendolino a cesta z Prahy do Londýna bežnými lietadlami ČSA.

Zloženie jednotky
-----------------

Je zostavená zo siedmich vozňov, z ktorých 4 sú hnacie. Každý hnací trakčný vozeň je vybavený dvomi motormi.

Zloženie jednotky rady 680:

| Poradie vozu | Trieda | Charakteristika | Rad |
| --- | --- | --- | --- |
| 1. | 2 | čelný trakčný vozeň | 681 |
| 2. | 1 | vložený vozeň | 081 |
| 3. | 2 + bufet | vložený trakčný vozeň | 683 |
| 4. | 2 | vložený vozeň | 084 |
| 5. | 2 | vložený trakčný vozeň | 684 |
| 6. | 2 | vložený vozeň | 082 |
| 7. | 2 | čelný trakčný vozeň | 682 |

Napájacie sústavy
-----------------

Jednotku je možné prevádzkovať na troch napájacích sústavách:

* jednosmerný prúd 3000 V (severná časť Slovenska a Česka)
* striedavý prúd jednofázový 25 kV 50 Hz (južná časť Slovenska a Česka, Maďarsko)
* striedavý prúd jednofázový 15 kV 16 2/3 Hz (Nemecko, Rakúsko)

Z dôvodov elektromagnetickej kompatibility je možné však EMU 680 prevádzkovať len na niekoľkých českých tratiach. Elektronika a hlavne frekvenčné meniče sú v EMU 680 voči tratiam Slovenska a Česka zle odrušené a vykazujú veľké rušenie pre koľajové zabezpečovacie obvody, tzv. konduktívne prúdy. Z tohto dôvodu bol do EMU 680 nainštalovaný kompenzátor konduktívnych prúdov, teda aktívny filter, inštalácia tohto kompenzátora však nič nevyriešila, preto boli niektoré trate na prevádzku EMU 680 prispôsobené a EMU 680 môže jazdiť iba na týchto tratiach. EMU 680 spočiatku nemal homologizáciu na jazdu do okolitých štátov. V poslednej dobe sa na EMU 680 vyskytli aj problémy s riadiacim systémom a s ovládaním jednotky, jednotka bola úplne nepojazdná alebo nefungovalo kúrenie.

Pri homologizačných testoch jednotky 680 bolo zistené, že jednotka emituje do spätného trakčného prúdu nadlimitné hodnoty konduktívnych prúdov,, čo by v nepriaznivom prípade mohlo viesť k zlej funkcii koľajových obvodov a tým k ovplyvneniu železničných zabezpečovacích zariadení na trati a na stanici. V médiách bol tento problém chybne označovaný ako problémy s elektromagnetickým poľom motorov. Problém s konduktívnymi prúdmi bol koncom roku 2004 provizórne vyriešený úpravou koľajových obvodov na trati Praha – Děčín, kde začala skúšobná prevádzka jednotky s cestujúcimi. Definitívne riešenie spomínaného problému priniesol až kompenzátor ohrozujúcich prúdov, čo je vlastne aktívny filter, ktorý bol nainštalovaný na všetkých siedmich jednotkách v priebehu roku 2005. Niektorí odborníci na zabezpečovacie zariadenia však tvrdia, že problém nevyriešila ani inštalácia kompenzátora a je jednotky stále vykazujú veľké rušenie koľajových obvodov. EMU 680 nemá povolenú jazdu na niektorých tratiach, pretože sa na nich vyskytujú koľajové obvody s nevyhovujúcimi parametrami. Tieto koľajové obvody sa nesmú už 30 rokov projektovať, avšak SŽDC zatiaľ nemá peniaze na ich výmenu. Koncom roka 2005 sa na EMU 680 vyskytli aj problémy s riadiacim systémom a s ovládaním jednotky, jednotka bola úplne nepojazdná alebo nefungovalo kúrenie. Súpravy EMU 680 boli vyradené na krátky čas z prevádzky a po odstránení porúch boli nasadené späť.

  

Súprava EMU 680 počas skúšobnej jazdy na stanici v Kralupoch nad Vltavou
Súprava EMU 680 počas skúšobnej jazdy na stanici v Kralupoch nad Vltavou

Trasa
-----

Františkovy Lázně – Cheb – Mariánské Lázně – Planá u Mariánských lázní – Stříbro – Plzeň – Praha Smíchov – Praha hlavní nádraží – Pardubice – Olomouc – Ostrava Svinov – Ostrava hlavní nádraží – Bohumín

Prevádzka na Slovensku
----------------------

Od 10. decembra 2006 do decembra 2009 jazdila EMU 680 aj na Slovensku, konkrétne na vlaku Českých dráh SC Slovenská strela na trase Bratislava hlavná stanica – Praha. V grafikone na rok 2010 bol tento vlak pre nedostatok záujmu cestujúcich nahradený obyčajnými súpravami, ktoré ako vlak EC 278 Slovenská strela jazdili z Bratislavy do Břeclavi, kde ich pripojili na vlak EC 378 Carl Maria von Weber z Viedne smer Stralsund/Binz. Od 12. decembra 2010 do 10. decembra 2011 znova jazdili pravidelne na vlaku Českých dráh SC Slovenská strela na rovnakej trase ako do decembra 2009 (Bratislava hlavná stanica – Praha). Od 11. decembra 2011 jazdí na dvoch pároch vlakov týždenne na trase Praha – Ostrava – Žilina.

Od GVD 2014/15 premáva jednotka 680 aj na trase Praha-Košice na vlakoch SC 240/241 Pendolino Košičan od GVD 2018/19 jazdí do Košíc aj ďalší pár vlakov SC242/243.

Perspektívne o nákupe obdobných vlakov uvažuje aj ZSSK pre trasu Bratislava – Košice.

Technické parametre
-------------------

* Maximálna rýchlosť: 230 km/h (V Česku iba 160 km/h, na Slovensku iba 120 (kedysi 140, na Slovensku sa nemôže naklápať) km/h)
* Výkon: 3 920 kW
* Počet trakčných motorov: 8 asynchrónnych
* Akcelerácia 0 - 100 km/h: 68 s (a = 0,39 m/s2)
* Akcelerácia 0 - 160 km/h: 162 s (a = 0,27 m/s2)
* Akcelerácia 0 - 230 km/h: 462 s (a = 0,13 m/s2)
* Dĺžka: 185,3 m
* Šírka: 2,8 m
* Výška: 4,31 m (so spustenými zberačmi)
* Hmotnosť: 385 t
* Maximálna hmotnosť na nápravu: 14,75 t
* Maximálny uhol naklonenia: 8° (V Česku iba 6,5°)
* Rozchod: 1435 mm
* Počet sedadiel: 331 [+ 2 pre invalidov]

Pozri aj
--------

* Zoznam českých a slovenských rušňov
* SC Slovenská strela

Referencie
----------

1. ↑  Železniční magazín 11/2005, strana 17
2. ↑   *Pendolina v JŘ 2012: Sbohem Bratislavě, zásuvky, wifi a nejen to* [online]. ŽelPage, 2011-12-08, [cit. 2011-12-18]. Dostupné online. (čeština)

Iné projekty
------------

Commons
* Spolupracuj na Commons Commons ponúka multimediálne súbory na tému **Elektrická jednotka 680**

| * z
* d
* u
Naklápacie vlaky > 199 km/h |
| --- |
| 
* 310 SŽ (SL)
* 390 Virgin (UK)
* 490 RENFE (E)
* 680 ČD (CZ / SK / A)
* 4000 CP (PT)
* Acela (US)
* ETR 401 (I)
* ETR 450 (I)
* ETR 460 (I / F)
* ETR 470 (I / CH)
* ETR 480 (I)
* ETR 600 (I)
* ETR 610 (CH / I)
* ICE-T (D / CH / A)
* ICE-TD (D / A / CH / DK)
* RABDe 500 (CH)
* S-120 (E)
* Sm3-S220 (FI)
* Talgo (E / PT / F / CH / I / D / US / CA / KZ)
* X2000 (SV / DK / NO)

 |

| * z
* d
* u
České a slovenské rušne a jednotky |
| --- |
| Elektrické rušne na jednosmerný prúd | 
* *100*
* *106*
* 110
* 111
* *112*
* 113
* 114
* 121
* 122
* 123
* 124
* 125.8
* 130
* 131
* 140
* 141
* 150
* 151
* 162
* 163
* *169*
* *180*
* 181
* 182
* 183
* 184

 |
| Akumulátorové rušne | 
* *103*
* *199*
* 199.4

 |
| Elektrické rušne na striedavý prúd | 
* *209*
* 210
* 218
* 230
* 240
* 241
* 242
* *260*
* 263

 |
| Elektrické rušne viacsystémové | 
* 340
* 350
* 361
* 362
* 363
* 363.5
* 371
* 372
* 380
* 381
* 383

 |
| Elektrické vozne a jednotky na jednosmerný prúd | 
* 405.95
* 411.9
* 420.95
* 425.95
* 440
* 451
* 452
* 460
* 470
* 471
* 495.95

 |
| Elektrické jednotky na striedavý prúd | 
* 560

 |
| Elektrické jednotky viacsytémové | 
* 640
* 650
* 660 ČD
* 660 ZSSK
* 661
* 671
* 680

 |
| Motorové rušne | 
* 700
* 701
* 702
* 702.9
* 703
* 703.5
* 703.7
* 704
* 704.5
* 705.9
* 706.4
* 706.42
* 706.45
* 706.5
* 706.6
* 706.95
* 708
* 709 (709.4
* 709.5
* 709.6
* 709.7)
* 710
* 711
* 711.5
* 711.7
* 711.8
* 712
* 714
* *715*
* 716
* 717
* *718*
* 719
* 720
* 721
* 724.7
* 725
* 726
* 729 (729.5
* 729.6)
* 730
* 731
* *735*
* 736
* 740
* 740.3
* 741.5
* 741.7
* 742
* 742.7
* 743
* 744.5
* 744.7
* 745
* 748.45
* 748.47
* 748.5
* 749
* 750
* 750.7
* 751
* *752*
* 752.6
* 753
* 753.7
* 754
* *755*
* 756
* 757
* *759*
* 770 (770.0
* 770.5
* 770.6)
* 771 (771.0
* 771.5
* 771.7
* 771.8)
* *772*
* 773
* 774.5
* 774.7
* *775*
* *776*
* *781*
* 796
* 797
* 798
* 799

 |
| Motorové vozne a jednotky | 
* *801*
* 805.9
* 809
* 810
* 811 ČD
* 811 ZSSK
* 812 ČD
* 812 ZSSK
* 813
* 814
* 815
* *820*
* 830
* 831
* *835*
* 840
* 842
* 843
* 850
* 851
* *852*
* 853
* 854
* *860*
* 861
* *890*
* 891
* 892 (MVTV 02)
* 893 (MVTV 03)
* *894*

 |
| Nepoužívané rady sú vyznačené *kurzívou*. |